1Wérékka adélékeng, oh Allataala. Ewaiwi ha’ku lao ri bangsa iya madorakaé. Paleppe’ka polé ri tomajaé sibawa pabbellé.
2Iko ritu Allataala, pallinrukku; magi Musalaika? Magi naharusu’ka matteru-teru manrasa-rasa nasaba ritenre’ka risining balikku?
3Pannessani atinulurem-Mu untu’ tappaka sibawa pimpikka, kuwammengngi ulisu ri Sion, bulu-bulu-Mu iya mapaccingngé sibawa lao ri Bola Appérumam-Mu.
4Nauwattuju matu ri mézbana Allataala, mangolo ri Allataala assalenna asennangekku. Makkélokka matu sibawa makkacapi, untu’ poji-Ko, oh Allataala, Allataalaku.
5Magi namessé atikku sibawa mausé? Mamménasaka lao ri Allataala, nausukkuru matu paimeng lao ri Aléna, nasaba Allataalaku sibawa pappassalama’ku.
bug_Latn bug_Latn bug_Latn bug_Latn bug_Latn